**Zmluva o dielo**

uzavretá podľa § 536 a nasl. Obchodného zákonníka č. 513/1991 Z.z. v znení neskorších predpisov

(ďalej len zmluva)

**I.**

**Zmluvné strany**

1.1. Objednávateľ

**Obec KAMENÍN**

**č. 641**

**943 57 Kamenín**

zastúpený: Jozef Grman, starosta obce

Zástupca na rokovanie vo veciach

technických: Jozef Grman

zmluvných: Jozef Grman

Bankové spojenie: Všeobecná úverová banka a.s.

č. účtu: SK14 0200 0000 0038 6322 0053

IČO: 00 308 960

DIČ: 202 107 4011

(ďalej len objednávateľ)

1.2. Zhotoviteľ'

zastúpený:

Zástupca na rokovanie vo veciach …………………………………………….

technických: …………………………………………….

zmluvných: …………………………………………….

Bankové spojenie: …………………………………………….

č. účtu: …………………………………………….

IČO: …………………………………………….

DIČ: …………………………………………….

IČ DPH: …………………………………………….

(ďalej len zhotoviteľ)

**II.**

**Predmet zmluvy**

* 1. Predmetom tejto zmluvy je zhotovenie a montáž drevených stavebných prvkov podľa lokalizácie určenej objednávateľom pod názvom projektu Ekoturizmus v obciach Kamenín a Héreg.
  2. Zhotoviteľ sa zaväzuje vyhotoviť a objednávateľovi odovzdať dielo „**Vybudovanie drevených stavieb pre EKOturizmus v obci Kamenín“** za podmienok stanovených v tejto zmluve a v rozsahu podľa projektovej dokumentácie.
  3. na účely vykonania diela, objednávateľ odovzdá zhotoviteľovi 2 vyhotovenia projektovej dokumentácie.
  4. Objednávateľ sa zaväzuje, že riadne dokončené dielo bez vád a nedorobkov prevezme, zaplatí za jeho zhotovenie dohodnutú cenu a poskytne zhotoviteľovi dohodnuté spolupôsobenie.
  5. Zhotoviteľ sa zaväzuje zhotoviť dielo podľa odovzdaných podkladov pre plnenie zmluvy, technických a právnych predpisov a slovenských technických noriem, prípadne ISO tak, aby slúžilo k určenému účelu.

**III.**

**Čas plnenia**

* 1. Termínom plnenia celého predmetu zmluvy podľa čl. II. ods. 2.1., v rozsahu podľa čl. II ods. 2.2  
     je **20. 08. 2018**.
  2. Začiatok realizácie diela: do 5 dní od podpísania zmluvy
  3. Uvedené termíny sú termíny najneskoršie prípustné. Zmluvné termíny sú neprekročiteľné s výnimkou:
* vyššej moci (neočakávané prírodné a iné javy),
* v prípade zmien a rozsahu prác podľa pokynov objednávateľa,
* vydania príkazov a zákazov vládnych alebo miestnych správnych orgánov, ak neboli vyvolané situáciou u zhotoviteľa,
* oneskoreného odovzdania staveniska
* prekážok na strane objednávateľa.
  1. Predĺžené lehoty plnenia sa určia podľa dĺžky preukázaného zdržania zmluvných strán.
  2. Ak zhotoviteľ mešká s dokončením prác podľa zmluvného termínu, bude objednávateľ žiadať náhradu škody v zmysle § 373 a nasledujúceho Obchodného zákonníka, pričom zmluva zostáva v platnosti.

**IV.**

**Cena**

* 1. Zmluvná cena je stanovená podľa § 3 zákona NR SR č. 18/1996 Z. z. o cenách, v znení neskorších predpisov, vyhlášky MF SR č. 87/1996 z. z., ktorou sa vykonáva zákon NR SR č. 18/1996 Z.z. o cenách a považuje sa za maximálnu cenu (vrátane DPH, cla, nákladov na skúšky a iných poplatkov) platnú počas celej doby vykonávania diela, okrem prípadov uvedených v ods. 4.2.

Zmluvná cena bez DPH ..........................€

20 % DPH ......................€

Zmluvná cena vrátane DPH .........................€

* 1. Cena diela zaokrúhlená na dve desatinné miesta je stanovená na základe oceneného výkazu výmer, projektovej dokumentácie stavby a výzvy na predloženie ponuky.
  2. Jednotlivé položky výkazu výmer, ktoré zhotoviteľ neocenil, sú zahrnuté v iných ocenených položkách. Jednotkové ceny sú považované za konečné a platné počas celej doby realizácie diela. Jednotkové ceny za výkony, práce a dodávky uvedené v rozpočte zaväzujú zhotoviteľa a platia počas trvania tejto zmluvy.
  3. Cena za dielo je cena maximálna a zahŕňa odplatu za splnenie všetkých zmluvných záväzkov zhotoviteľa vyplývajúcich zo zmluvy ako aj náhradu akýchkoľvek nákladov alebo výdavkov (vrátane nákladov alebo výdavkov na revízie, skúšky, kontroly a merania, poplatkov za energie, vodu, telefón a odstraňovanie alebo prepravu odpadov) zhotoviteľa vynaložených na riadne vykonanie a odovzdanie diela objednávateľovi spĺňajúceho stanovený účel v rozsahu podľa zmluvy a súťažných podkladov, v tom tiež náklady na vypracovanie dokumentácie skutočnej realizácie diela. Akékoľvek dodatky k zmluve navyšujúce cenu diela s výnimkou možnosti zmeny zákonnej sadzby DPH, sú vylúčené.
  4. Zmluvné strany sa dohodli, že cena za vykonanie diela podľa predmetu zmluvy zahŕňa okrem iného aj náklady na vybudovanie, prevádzku, údržbu a vypratanie staveniska.

**V.**

**Platobné podmienky**

* 1. Objednávateľ na predmet zmluvy neposkytne zhotoviteľovi žiadne preddavky.
  2. Cenu za zhotovenie predmetu zmluvy uhradí objednávateľ na základe faktúr, ktoré zhotoviteľ vystaví a odošle objednávateľovi.
  3. Zhotoviteľ je oprávnený vystaviť faktúru vždy po ukončení a riadnom odovzdaní jednotlivých stavebných objektov tak, ako sú uvedené vo výkaze výmer.
  4. Splatnosť faktúr je 14 dní odo dňa ich prevzatia objednávateľom.
  5. Faktúra bude predkladaná v dvoch vyhotoveniach v písomnej podobe na adresu sídla objednávateľa uvedenú v tejto zmluve a tiež v digitálnej podobe na e-mailovú adresu objednávateľa, pričom za deň doručenia sa považuje neskorší z predmetných spôsobov doručenia faktúry. Zhotoviteľom predložená faktúra k úhrade musí obsahovať zákonom stanovené náležitosti
  6. V prípade, ak faktúra nebude obsahovať zákonom predpísané náležitosti, objednávateľ je oprávnený vrátiť ju zhotoviteľovi na doplnenie. V takom prípade sa preruší plynutie lehoty splatnosti a nová lehota splatnosti začne plynúť doručením opravenej faktúry objednávateľovi.

**VI.**

**Záručná doba a zodpovednosť za chyby**

* 1. Zhotoviteľ zodpovedá za to, že predmet tejto zmluvy je zhotovený podľa podmienok zmluvy.
  2. Zhotoviteľ zodpovedá za chyby, ktoré dielo má v čase jeho odovzdania objednávateľovi. Za chyby, ktoré sa prejavili po odovzdaní diela, zodpovedá zhotoviteľ iba vtedy, ak boli spôsobené porušením jeho povinností.
  3. Ak objednávateľ prevezme dielo so skrytými vadami, má právo na dodatočné bezplatné odstránenie vady.
  4. Zhotoviteľ nezodpovedá za chyby diela, ktoré boli spôsobené použitím podkladov poskytnutých objednávateľom a zhotoviteľ ani pri vynaložení všetkej starostlivosti nemohol zistiť ich nevhodnosť, alebo na ňu upozornil objednávateľa a ten na ich použití trval.
  5. Záručná doba je 60 mesiacov a začína plynúť odo dňa odovzdania projektu objednávateľovi.Záruka sa nevzťahuje na povrchovú úpravu. Zhotoviteľ odporúča vykonať obnovenie povrchovej úpravy minimálne 1-krát za 12 mesiacov.
  6. Zmluvné strany sa dohodli pre prípad chyby diela, že počas záručnej doby má objednávateľ právo požadovať od zhotoviteľa povinnosti bezplatného odstránenia chyby.
  7. Zhotoviteľ sa zaväzuje odstrániť prípadné vady diela v zmysle bodu 7.5. a to bezodkladne po uplatnení oprávnenej reklamácie zo strany objednávateľa. Zhotoviteľ je povinný vadu odstrániť bez zbytočných odkladov a v lehote primeranej pre odstránenie zistenej závady.

**VII.**

**Zmluvná pokuta**

* 1. Pri nedodržaní termínu zo strany zhotoviteľa je tento povinný zaplatiť objednávateľovi zmluvnú pokutu vo výške 0,05 % z ceny diela za každý deň omeškania. Zmluvnú pokutu je objednávateľ oprávnený jednostranne započítať s cenou diela. Zaplatenie pokuty nevylučuje povinnosť zhotoviteľa uhradiť škodu objednávateľovi, ktorá vznikla nesplnením termínu.
  2. Ak zhotoviteľ bez písomného súhlasu objednávateľa pri realizácii diela nedodrží projekt (použije iný stavebný materiál alebo iné stavebné postupy, použije náhradný stavebný materiál alebo náhradné stavebné postupy), je objednávateľ oprávnený uplatniť voči zhotoviteľovi zmluvnú pokutu vo výške 10.000,- EUR za každé takéto porušenie zmluvy
  3. Ak sa objednávateľ omešká v úhrade faktúry, zaplatí zhotoviteľovi zmluvnú pokutu z omeškania vo výške 0,05% z dohodnutej ceny za každý deň omeškania.

**VIII.**

**Spolupôsobenie a podklady objednávateľa**

* 1. Objednávateľ sa zaväzuje poskytnúť zhotoviteľovi súčinnosť pri spracovaní predmetu zmluvy vrátane podkladov vo vlastníctve objednávateľa, ktoré majú vzťah k plneniu predmetu zmluvy.
  2. Zhotoviteľ je povinný originály prevzatých podkladov bez zbytočného odkladu vrátiť objednávateľovi najneskôr po ukončení diela alebo po zániku záväzku dielo vykonať.
  3. Zhotoviteľ je povinný zabudovať materiál a výrobky I. triedy kvality s predpísanou dobou záruky, skúškami a atestmi. Prípadné zmeny musia byť vopred odsúhlasené objednávateľom (budúcim užívateľom) písomnou formou

**IX.**

**Ostatné ustanovenia**

* 1. Zhotoviteľ sa zaväzuje vykonať dielo vo vlastnom mene a na vlastnú zodpovednosť.
  2. Zhotoviteľ bude informovať objednávateľa o stave rozpracovaného projektu na pravidelných poradách, ktoré bude zhotoviteľ organizovať podľa potreby a po vzájomnej dohode so objednávateľom pred termínom odovzdania diela.
  3. Zhotoviteľ bude pri plnení predmetu tejto zmluvy postupovať s odbornou starostlivosťou. Zaväzuje sa dodržiavať všeobecne záväzné predpisy, technické normy a podmienky tejto zmluvy. Zhotoviteľ sa bude riadiť východiskovými podkladmi objednávateľa, pokynmi objednávateľa, zápismi a dohodami oprávnených pracovníkov zmluvných strán a rozhodnutiami a vyjadreniami dotknutých orgánov štátnej správy počas prerokovávania v štádiu rozpracovanosti.
  4. Zhotoviteľ vyhlasuje, že má oprávnenie vykonávať činnosť v rozsahu čl. II. tejto zmluvy.
  5. Nebezpečenstvo škody na zhotovovanom diele znáša zhotoviteľ.
  6. Zmluvná strana, u ktorej nastal prípad vyššej moci, o tom najneskôr do 5 dní od dňa vzniku takej
  7. udalosti a do 5 dní po jej skončení, písomne upovedomí druhú zmluvnú stranu.
  8. V prípade, že dôjde k zrušeniu alebo k odstúpeniu od tejto zmluvy z dôvodov na strane objednávateľa, bude zhotoviteľ práce rozpracované ku dňu zrušenia alebo odstúpenia fakturovať objednávateľovi vo výške rozpracovanosti.

**X.**

**Záverečné ustanovenia**

* 1. Zmluva vzniká prejavením súhlasu s celým jej obsahom. Súhlas musí byť písomný, riadne potvrdený a podpísaný oprávneným zástupcom zmluvnej strany.
  2. Meniť alebo dopĺňať obsah tejto zmluvy je možné len formou písomných dodatkov, ktoré budú platné, ak budú riadne potvrdené a podpísané oprávnenými zástupcami oboch zmluvných strán.
  3. Zhotoviteľ sa zaväzuje, že výsledky diela neposkytne bez súhlasu objednávateľa tretím osobám.
  4. Ostatné práva a povinnosti objednávateľa a zhotoviteľa, ktoré nie sú stanovené touto zmluvou, sa riadia Obchodným zákonníkom a s ním súvisiacimi predpismi.
  5. Zmluva je vyhotovená vo troch vyhotoveniach, z ktorých dve si ponechá objednávateľ a jednu zhotoviteľ.

V Kameníne, dňa ........................... V...................................., dňa .........................

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_

objednávateľ zhotoviteľ